
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 21. maija noteikumos Nr. 303 "Valsts un Eiropas Savienības atbalsta piešķiršanas kārtība atklātu projektu konkursa veidā Eiropas lauksaimniecības fonda lauku attīstībai investīcijām materiālajos aktīvos 2023.–2027. gada plānošanas periodā"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts 26-TA-1692 ""Grozījumi Ministru kabineta 2024. gada 21. maija noteikumos Nr. 303 "Valsts un Eiropas Savienības atbalsta piešķiršanas kārtība atklātu projektu konkursa veidā Eiropas lauksaimniecības fonda lauku attīstībai investīcijām materiālajos aktīvos 2023.–2027. gada plānošanas periodā"" (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5. panta ceturto un septīto daļu.
1.2. Mērķis
Mērķa apraksts
Pilnveidot atbalsta piešķiršanas nosacījumus intervencē LA 4.1.4. "Atbalsts ieguldījumiem AER izmantošanai vai energoefektivitātes palielināšanai", precizējot attiecināmo izmaksu noteikšanas kārtību, vienkāršojot atbalsta administrēšanu, nosakot atsevišķu maksimālo attiecināmo izmaksu apmēru biogāzes projektiem un palielinot publiskā atbalsta intensitāti biogāzes ražošanas tehnoloģiju izveidei, kā arī precizējot atsevišķus atbalsta saņemšanas nosacījumus citās investīciju intervencēs.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Intervencē LA 4.1.4. "Atbalsts ieguldījumiem AER izmantošanai vai energoefektivitātes palielināšanai" tiek atbalstīti ieguldījumi atjaunīgo energoresursu izmantošanai pašpatēriņam un energoefektivitātes palielināšanai lauksaimniecībā un lauksaimniecības produktu pārstrādē, kā arī biogāzes ražošanas tehnoloģiju iegāde un uzstādīšana, ievērojot Ministru kabineta 2024. gada 21. maija noteikumu Nr. 303 "Valsts un Eiropas Savienības atbalsta piešķiršanas kārtība atklātu projektu konkursa veidā Eiropas lauksaimniecības fonda lauku attīstībai investīcijām materiālajos aktīvos 2023.–2027. gada plānošanas periodā" (turpmāk – noteikumi Nr. 303) prasības.
Problēmas un risinājumi
Problēmas apraksts
Spēkā esošā regulējuma redakcija prasību par atbilstību precīzo tehnoloģiju izmantošanas iekārtām attiecina tikai uz jauna miglotāja, smidzinātāja, izkliedētāja vai kūtsmēslu un digestāta iestrādes aprīkojuma iegādi, taču intervencē ir pieļaujama gan jaunas, gan lietotas tehnikas iegāde. Tādējādi vārda "jauns" lietojums var radīt atšķirīgu regulējuma interpretāciju un nevienlīdzīgu prasību piemērošanu atkarībā no iegādājamās tehnikas statusa.
Risinājuma apraksts
Ar noteikumu projektu precizēts noteikumu Nr. 303 18.1.3. apakšpunkts, svītrojot vārdu "jauns", lai prasība par atbilstību precīzo tehnoloģiju izmantošanas iekārtām tiktu vienlīdzīgi piemērota gan jaunai, gan lietotai tehnikai. Grozījums novērš atšķirīgas regulējuma interpretācijas iespēju un nodrošina vienveidīgu prasību attiecināšanu uz visām atbilstošajām tehnikas vienībām.
Problēmas apraksts
Spēkā esošie nosacījumi atjaunīgo energoresursu tehnoloģiju iegādei un uzstādīšanai nosaka maksimālo attiecināmo izmaksu apmēru – 890 euro par vienu uzstādītās jaudas kilovatu, izņemot ieguldījumus biogāzes ražošanas tehnoloģijās. Saules paneļu sistēmu un elektroenerģiju akumulējošo iekārtu izmaksu pamatotība tiek izvērtēta, izmantojot Tehnikas un iekārtu kataloga pieeju.
Ņemot vērā uzkrātos datus par īstenoto projektu faktiskajām izmaksām, ir iespējams pāriet uz vienkāršoto izmaksu piemērošanu, nosakot vienas vienības izmaksu likmes. Šāda pieeja ļauj standartizēt izmaksu noteikšanu un vienkāršot projektu administrēšanu.
Risinājuma apraksts
Noteikumu projekts paredz saules paneļu sistēmu un elektroenerģiju akumulējošo iekārtu izmaksu noteikšanai pāriet no Tehnikas un iekārtu kataloga pieejas uz vienkāršoto izmaksu piemērošanu. Attiecināmās izmaksas tiks noteiktas, piemērojot Zemkopības ministrijas izstrādātajā metodikā noteiktās vienas vienības izmaksu likmes. Šāda pieeja nodrošinās vienotu un ekonomiski pamatotu izmaksu noteikšanu, vienlaikus vienkāršojot un paātrinot atbalsta administrēšanu.
Problēmas apraksts
Spēkā esošais regulējums nosaka maksimālos attiecināmo izmaksu apmēru atkarībā no saimniecības lieluma kopā LA 4.1.1., LA 4.1.2., LA 4.1.3. un LA 4.1.4. intervencē. Tas nozīmē, ka atbalsta pretendenta iepriekšējie ieguldījumi minētajās intervencēs samazina pieejamo maksimālo attiecināmo izmaksu apmēru turpmāk īstenojamiem projektiem. Tā kā biogāzes ražošanas tehnoloģiju izveide ir kapitālietilpīgs ieguldījums ar ievērojami lielākām investīciju izmaksām nekā citiem intervencēs atbalstāmajiem ieguldījumiem, esošais regulējums var būtiski ierobežot iespēju īstenot biogāzes projektus situācijās, kad atbalsta pretendents iepriekš ir izmantojis atbalstu citās intervencēs, kurās konkrētajā attīstības posmā ieguldījumi bijuši prioritāri.
Risinājuma apraksts
Ar noteikumu projektu precizēts noteikumu Nr. 303 107. punkts, nodalot intervences LA 4.1.4. maksimālo attiecināmo izmaksu apmēru no pārējām investīciju intervencēm un nosakot tai atsevišķu maksimālo attiecināmo izmaksu apmēru – 700 000 euro šo noteikumu 47. punktā. Šāda pieeja nodrošina to, ka iepriekšējie ieguldījumi LA 4.1.1., LA 4.1.2. un LA 4.1.3. intervencē neierobežo iespēju atbalsta pretendentam īstenot biogāzes ražošanas tehnoloģiju projektu, un vienlaikus saglabā skaidru un nepārprotamu maksimālo attiecināmo izmaksu regulējumu katrai intervencei.
Problēmas apraksts
Spēkā esošais regulējums paredz Tehnikas un iekārtu kataloga piemērošanu tehnikas un iekārtu iegādes attiecināmo izmaksu noteikšanai. Savukārt ar noteikumu projektu paredzēta vienkāršoto izmaksu piemērošana saules paneļu sistēmām un elektroenerģiju akumulējošām iekārtām, nosakot attiecināmās izmaksas atbilstoši Zemkopības ministrijas izstrādātajai vienas vienības izmaksu metodikai. Tas nozīmē, ka nav lietderīgi šo ieguldījumu vienlaicīga vērtēšanai izmantot vēl arī Tehnikas un iekārtu katalogu. Savukārt biogāzes ražošanas tehnoloģiju projekti ir individuāli, un to tehniskais risinājums, jauda, izmantotās izejvielas, tehnoloģiskais process un būvniecības risinājumi katrā saimniecībā ievērojami atšķiras, tādēļ biogāzes ražošanas tehnoloģiju iekļaušana Tehnikas un iekārtu katalogā nebūtu samērīga un nedotu iespēju objektīvi noteikt attiecināmās izmaksas.
Risinājuma apraksts
Ar noteikumu projektu noteikumi Nr. 303 papildināti ar jaunu 135.3. apakšpunktu, nosakot, ka Tehnikas un iekārtu katalogu nepiemēro šo noteikumu 45.1. apakšpunktā minētajām saules enerģijas ražošanai paredzēto un elektroenerģiju akumulējošo iekārtu tehnoloģijām, kā arī 45.4. apakšpunktā minētajām biogāzes ražošanas tehnoloģijām. Saules paneļu sistēmu un elektroenerģiju akumulējošo iekārtu attiecināmās izmaksas nosaka atbilstoši vienas vienības izmaksu metodikai, savukārt biogāzes ražošanas tehnoloģiju izmaksas tiek noteiktas, organizējot publisko iepirkuma procedūru, lai tās tiktu izvērtētas individuāli atkarībā no katra projekta specifikas.
Problēmas apraksts
Spēkā esošais regulējums paredz 60 procentu publiskā atbalsta intensitāti ieguldījumiem biogāzes ražošanas tehnoloģiju izveidē, tomēr, ievērojot biogāzes projektu lielās investīciju izmaksas, tehnoloģisko sarežģītību un ilgo investīciju atmaksāšanās periodu, esošā atbalsta intensitāte neveicina pietiekamu interesi par šādu projektu īstenošanu. Sagatavojot noteikumu projektu, Zemkopības ministrija aptaujāja potenciālos atbalsta pretendentus par mazo biogāzes staciju attīstības iespējām lauksaimniecībā. Aptaujas rezultāti liecina, ka viens no nozīmīgākajiem šķēršļiem biogāzes projektu īstenošanai ir nepietiekama publiskā atbalsta intensitāte un lielās sākotnējās investīciju izmaksas. Respondenti norādīja, ka esošie atbalsta nosacījumi daudzās situācijās nenodrošina ekonomiski pamatotu projektu īstenošanu, tādēļ nepieciešams pārskatīt publiskā atbalsta intensitāti.
Risinājuma apraksts
Lai veicinātu ieguldījumus biogāzes ražošanas tehnoloģiju izveidē un nodrošinātu ekonomiski pamatotu projektu īstenošanu, noteikumu projekts paredz palielināt publiskā atbalsta intensitāti no 60 līdz 65 procentiem. Vienlaikus, lai veicinātu paaudžu nomaiņu lauksaimniecībā un gados jauno lauksaimnieku ieguldījumus atjaunīgo energoresursu izmantošanā, tiek noteikta papildu piecu procentpunktu publiskā atbalsta intensitāte gados jaunajiem lauksaimniekiem. Grozījumi sagatavoti, ievērojot Zemkopības ministrijas potenciālo atbalsta pretendentu aptaujas rezultātus par mazo biogāzes staciju attīstības iespējām lauksaimniecībā. Aptaujas dalībnieki atzina, ka viens no nozīmīgākajiem šķēršļiem biogāzes projektu īstenošanai ir lielās investīciju izmaksas un nepietiekamā publiskā atbalsta intensitāte.
Demarkācija ar Eiropas Savienības kohēzijas politikas programmas 2021.–2027. gadam investīcijām energoefektivitātes un enerģētikas jomā tiek nodrošināta projektos, nodalot atbalsta saņēmēju loku, atbalstāmās darbības un attiecināmās izmaksas. LA 4.1.4. intervences mērogs un atbalsta saņēmēji ir noteikti noteikumu Nr. 303 41.–46. punktā. Lai Lauku atbalsta dienests varētu pārliecināties par projekta atbilstību un novērst vienu un to pašu izmaksu dubultu finansēšanu, atbalsta pretendents saskaņā ar šo noteikumu 113.1. un 113.2. apakšpunktu iesniedz projekta iesniegumu un atbalsta pretendenta deklarāciju un saistībā ar LA 4.1.4. intervenci – 113.13.1.–113.13.5. apakšpunktā noteiktos energoefektivitāti un enerģijas patēriņu pamatojošos dokumentus. Atbalsta pretendenta deklarācijā pretendents apliecina, ka projektam nav saņemts vai pieprasīts finansējums no citiem Eiropas Savienības fondiem vai valsts atbalsta programmām, bet maksājuma pieprasījumā apliecina, ka tajā nav iekļautas citos atbalsta pasākumos vai projektos pieteiktas izmaksas. Tādējādi Lauku atbalsta dienests pārbaudi veic gan projekta iesnieguma vērtēšanas, gan maksājuma pieprasījuma izskatīšanas posmā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Noteikumu projektā ietvertie atbalsta saņemšanas nosacījumu precizējumi, tostarp par atbalsta mēroga paplašināšanu un atbalsta intensitātes palielināšanu, tiks ievēroti, izmantojot Zemkopības ministrijai piešķirtos budžeta līdzekļus, bet nepārsniedzot kopējo pieejamo finansējumu.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Atbalsta pretendents
Ietekmes apraksts
Noteikumu projektam ir pozitīva ietekme, jo tas paredz vienotu un konsekventu pieeju nosacījumu piemērošanā, piešķirot un administrējot atbalstu. Atbalsts tiks piešķirts no Eiropas Lauksaimniecības fonda lauku attīstībai, paredzot ieguldījumus materiālajos aktīvos 2023.–2027. gada plānošanas periodā saskaņā ar noteikto valsts un Eiropas Savienības finansējuma piešķiršanas kārtību, organizējot atklātu projektu konkursu.
Juridiskās personas
Atbalsta pretendents
Ietekmes apraksts
Noteikumu projektam ir pozitīva ietekme, jo tas paredz vienotu un konsekventu pieeju nosacījumu piemērošanā, piešķirot un administrējot atbalstu. Atbalsts tiks piešķirts no Eiropas Lauksaimniecības fonda lauku attīstībai, paredzot ieguldījumus materiālajos aktīvos 2023.–2027. gada plānošanas periodā saskaņā ar noteikto valsts un Eiropas Savienības finansējuma piešķiršanas kārtību, organizējot atklātu projektu konkursu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Tiesību akta projekts neietekmē valsts budžetu un pašvaldību budžetus. Nav paredzēti papildu izdevumi vai ieņēmumu samazinājums. Noteikumu projektā paredzētie grozījumi tiks ieviesti, izmantojot Latvijas Kopējās lauksaimniecības politikas stratēģiskā plāna 2023.–2027. gadam intervencei LA 4.1.4. "Atbalsts ieguldījumiem AER izmantošanai vai energoefektivitātes palielināšanai" piešķirto finansējumu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Tiesību akta projekts nemaina spēkā esošo tiesību normu sistēmu un nerada pretrunas ar spēkā esošajiem normatīvajiem aktiem.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
Eiropas Savienības tiesību normas tiek saglabātas nemainīgas.
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests, Zemkopības ministrija
Nevalstiskās organizācijas
Lauksaimnieku organizāciju sadarbības padome (LOSP), biedrība "Zemnieku saeima" (ZSA), Latvijas Pārtikas uzņēmumu federācija (LPUF), Latvijas Piensaimnieku Centrālā Savienība (LPCS), Latvijas Lauksaimniecības kooperatīvu asociācija (LLKA), kooperatīvā sabiedrība "VAKS" (VAKS), Latvijas Jauno zemnieku klubs (JZK), Latvijas Bioloģiskās lauksaimniecības asociācija (LBLA), Lopkopības saimniecību asociācija (LSA), Latvijas Zemnieku Federācija (LZF) un biedrība "Lauksaimnieku apvienība" (LA)
Cits
-
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/20162901-cf8a-4bd1-9323-e9de18262780
6.3. Sabiedrības līdzdalības rezultāti
Noteikumu projekts no 2026. gada 17. līdz 31. jūlijam bija nodots publiskajai apspriešanai Tiesību aktu projektu publiskajā portālā. Papildus pēc publiskās apspriešanas termiņa beigām 31. jūlijā tika dota papildu iespēja vienas nedēļas laikā iesniegt priekšlikumus un iebildumus Zemkopības ministrijai. Informācija par termiņa pagarināšanu un iespēju sniegt priekšlikumus vai iebildumus elektroniski tika nosūtīta visiem identificētajiem mērķgrupu pārstāvjiem un nozares nevalstiskajām organizācijām.
Mērķgrupas viedokļa noskaidrošanai Zemkopības ministrija aptaujāja potenciālos atbalsta pretendentus par mazo biogāzes staciju attīstības iespējām lauksaimniecībā. Aptaujas rezultāti liecina, ka nozīmīgi šķēršļi biogāzes projektu īstenošanai ir lielās sākotnējās investīciju izmaksas un nepietiekama publiskā atbalsta intensitāte.
Saskaņošanas procesā saņemtie viedokļi un priekšlikumi tika izvērtēti, pilnveidojot noteikumu projektu.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Jā
	Vienas vienības izmaksu metodikas piemērošana saules paneļu sistēmām un elektroenerģiju akumulējošām iekārtām efektivizēs Lauku atbalsta dienesta administrēšanas procesu, samazinot attiecināmo izmaksu izvērtēšanai nepieciešamo laiku un nodrošinot vienveidīgu izmaksu izvērtēšanas pieeju.

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Jā
	Attiecināmo izmaksu izvērtēšanas process tiks optimizēts atbilstoši ieguldījuma veidam: saules paneļu sistēmām un elektroenerģiju akumulējošām iekārtām tiks piemērota vienas vienības izmaksu metodika, bet biogāzes tehnoloģiju projektu izmaksas, ievērojot katra projekta specifiku, Lauku atbalsta dienests vērtēs individuāli, pamatojoties uz iepirkuma procedūras dokumentiem.

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Tiesību akta projektam nav identificējama horizontālā ietekme. Tas neietekmē vides, cilvēktiesību, dzimumu līdztiesības, digitalizācijas vai citas šajā sadaļā minētās jomas.

